User:Mårtensås/Ynglingatal

varð framgengt, // þars Fróði bjó, feigðarorð, // es at Fjǫlni kom. ok sikling // svigðis geira vágr vindlauss // of viða skyldi.

en dagskjarr // Dúrnis niðja salvǫrðuðr // Sveigði vélti, þás í stein // hinn stórgeði Dusla konr // ept dvergi hljóp. ok salr bjartr // þeira Sǫkmímis jǫtunbyggðr // við jǫfri gein.

enn á vit // Vilja bróður vitta véttr // Vanlanda kom, þás trollkund // of troða skyldi líðs Grímhildr // ljóna bága. ok sá brann // á beði Skútu menglǫtuðr, // es mara kvalði.

ok Vísburs // vilja byrði sævar niðr // svelgja knátti, þás meinþjóf // markar ǫttu setrs verjendr // á sinn fǫður. ok allvald // í arinkjóli glóða garmr // glymjandi beit.